b'\n_START_ARTICLE_\nWuyibjergene\n_START_SECTION_\nGeologi\n_START_PARAGRAPH_\nDe fleste af bjergtoppene og h\xc3\xb8jderne er af r\xc3\xb8d sandsten. Mange af dem er bratte, men samtidig flade p\xc3\xa5 toppen. Den 60 km lange flod Jiuqu Xi, bugter sig ned i en dyb kl\xc3\xb8ft mellem h\xc3\xb8jderne. Med op til 2.100 moh. er Wuyishan det h\xc3\xb8jeste omr\xc3\xa5de i Fujian.\n_START_SECTION_\nBiologisk mangfoldighed og naturmilj\xc3\xb8\n_START_PARAGRAPH_\nWuyishan er det st\xc3\xb8rste og mest repr\xc3\xa6sentative eksempel p\xc3\xa5 biologisk mangfoldighed i subtropisk skov i Kina og sydkinesisk regnskov. \xc3\x98kologien er intakt fra tiden f\xc3\xb8r istiden for omkring 3 millioner \xc3\xa5r siden._NEWLINE_Omr\xc3\xa5det er relativt frit for forurening. Den kinesiske regering satte den 31. januar 2005 her sin f\xc3\xb8rste station op til at m\xc3\xa5le luftkvalitet.\n_START_SECTION_\nHistorie\n_START_PARAGRAPH_\nWuyishan var centrum for det gamle konged\xc3\xb8mme Minyue. I 600-tallet blev Wuyipaladset benyttet til de kejserlige offerhandlinger. Bjergene var et vigtigt sted for taoismen . Omr\xc3\xa5det er ogs\xc3\xa5 neokonfucianismens vugge, en str\xc3\xb8mning som influerede p\xc3\xa5 det kinesiske samfund fra 1000-tallet af.'